system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Săveni?
assistant
Săveni (în maghiară Szövén) este un oraș în județul Botoșani, Moldova, România, format din localitatea componentă Săveni (reședința), și din satele Bodeasa, Bozieni, Chișcăreni, Petricani și Sat Nou. Are o populație de  de locuitori.

Istoric 

Localitatea Săveni este atestată ca sat, într-un document datând din 11 aprilie 1546 din vremea lui Petru Rareș. În anul 1818, prin hrisovul domnesc al lui Scarlat Callimachi, localitatea primește drept de târg, cu 12 iarmaroace anual.

Târgul Săvenilor a fost centrul Plasei Bașeu, iar din 1950 a fost comună centru de raion. În anul 1968 a fost declarat oraș.

Așezare geografică 

Așezat la întretăierea unor vechi artere de circulație - drumul de pe Valea Bașeului și cel ce leagă județul Botoșani cu Valea Prutului, orașul Săveni aparține zonei de nord-est a Câmpiei Moldovei. În cadrul județului are o poziție estică și se află la o distanță de 35 km de municipiul Botoșani, 43 km de municipiul Dorohoi, 41 km de orașul Darabani și la 25 km de cursul râului Prut. Se mărginește cu comunele: Drăgușeni la nord-vest, Avrămeni la nord-est, Știubieni la vest, Ungureni la sud-vest și Vlăsinești la sud și sud-est. Orașul, împreună cu satele componente - Bodeasa, Bozieni, Chișcăreni, Petricani și Sat-Nou, se întinde pe o suprafață de 5866 ha.

Informații 

 Suprafața—5.965 ha
 Intravilan—491 ha
 Extravilan—5.474 ha
 Populație—8.145
 Gospodarii—2.779
 Număr de locuițe—2.841
 Număr de gradinițe—3
 Număr de școli—2 
 Număr de licee—1

Demografie 

Conform recensământului efectuat în 2021, populația orașului Săveni se ridică la 6.447 de locuitori, în scădere față de recensământul anterior din 2011, când fuseseră înregistrați 6.999 de locuitori. Majoritatea locuitorilor sunt români (87,11%), cu o minoritate de romi (2,51%), iar pentru 10,31% nu se cunoaște apartenența etnică. Din punct de vedere confesional, majoritatea locuitorilor sunt ortodocși (88,3%), iar pentru 10,61% nu se cunoaște apartenența confesională.

Politică și administrație 
Orașul Săveni este administrat de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități 
Alexandru Ciucă (1880 - 1972) - medic veterinar, profesor universitar, membru corespondent al Academiei Române (1946)
 Mihai Ciucă (1883 - 1969) - bacteriolog și parazitolog, profesor universitar și academician (din 1938)
 V. Em. Galan (1921 - 1995) - prozator, autor de romane cu tematică proletcultistă
 Sammy Lerner (1903 - 1989), muzician american de origine română
 Emanoil Marcu (n. 1948), traducător, scriitor, membru al Uniunii Scriitorilor din România
 Cristian Bădiliță (n. 1968) - teolog, publicist
 Dănuț Oprea (n. 1972), antrenor de fotbal

Galerie

Note

Bibliografie 
 Cojocaru, Constantin, Orașul Săveni - Monografie, Botoșani, 2001.

Legături externe 

 Prezentarea orașului pe siteul CJ Botoșani 

Săveni
Săveni
Săveni